Trolde

**Trolde***(Reichspiel:Troll, Classical:Troglodytarum, Uruk: Uzk)* er en race  af store hårdføre skabninger, der ligner en blanding mellem mennesker, orker, ogre  og sten. De tårner sig op til en højde på 3 - 3,5 meter, dog er de sjældent fuldt udstrakte og ser derfor ud som de blot er 2-2,5 meter høje. De kan let veje et halvt ton og spiser utroligt meget hver dag, næsten tilsvarende det halve af deres kropsvægt. En god trold er en stor trold. Det menes at troldene stammer fra samme forfædre som goblinoider.

På trods af at de ofte bliver klassificeret som at være en intelligent race, er de dog langt fra de skarpeste væsner. De er i stand til at kunne føre en samtale bestående af simple ord og sætninger, men skal dog stadig bruge lang tid på at formulere og forstå hvad der bliver sagt. Dette bliver dog opvejet af deres utrolige styrke, deres tykke hud og deres naturlige helende egenskaber, der gør at en trold sjældent er slået ud længe. De fleste trolde er også født med sten på deres kroppe, der giver dem et naturligt forsvarsværk mod mange angreb.

## Hjemsteder

Trolde findes over hele den Gamle Verden og hinsides denne. Trolde bor oftest i nærheden af civlisationer, hvor de kan arbejde for føde eller blot få beskyttelsepenge iform af mad. Nogle trolde lever dog i vildmarken, hvor de jager og fisker. Trolde er også især kendt for at bo under broer, som de ofte selv har opført og kræver told fra forbipasserende, foretrækkeligt iform af mad eller flotte sten.

## Sub-racer

   Der findes mange subracer af trolde, der har fundet ud af at de kan godt lide at leve meget specifikke steder og har udviklet sig til bedre at kunne bo i disse egne. En række af disse trolde subracer er som følger:

### Skovtrolde

Den mest udbredte type trold, som regel bare kaldet trolde. På trods af navnet så findes de langt fra kun i skove. De bor også ved byer, bjerge, sletter og grotter ved kysten. Det er som regel denne type trolde, der er i kontakt mennesker. De er også den type trold, der er mest ivrige for at bygge broer.

### Flodtrolde

Denne type trold har taget bolig i de mange sumpe, floder og moser, der findes overalt i den Gamle Verden. De bor som regel i huler, der ligger ud til floden eller undervandshuller. De jager hovedsageligt dyr, der enten lever i floden eller kommer for at drikke vand, men spiser også mange fisk. Mange flodtrolde har også udviklet et vane med at spytte deres mavesyrer op på deres bytte, som forhindre det fra at stikke af. Nogle Flodtrolde bor også i havne, hvor de hjælper skibe med at ligge til kaj og lasse af og på.

### Bjergtrolde

Bjertroldene bor oppe i World Edge Mountains og er langt større end de fleste andre trolde med næsten en hel meter. De er meget mere aggressive end deres artfæller og er kendt for at spise alt med en puls og endda også visse ting, som ikke har (f.eks. sten). Bjergtrolde foretrækker sig at holde sig langt væk fra både mennesker såvel som goblinoider.

## Religion

Trolde har generelt set et helt andet syn på religion end de andre racer, da konceptet religion er for svært at forstå for dem. De har dog stadig en slags skabermyte, som nogle trolde kan huske, men de fleste har dog som regel for travlt at tænke på deres næste måltid.

Myten lyder på at de nedstammer fra den Store Moder, som de dog kalder bare kalder for Mor. De mener den første trold voksede ud af hendes armhule, denne hed Størst Trold, og siges at være den største trold nogensinde, højere end det højeste bjerg. Herefter fik de to mange mange børn sammen, trolde kan ikke angive et præcist tal, da de mener det er større end hvad man(de) kan tælle til, og disse børn er siden da blevet trolderacen.

Det skal dog påpeges at trolde ikke ser disse to som guder eller ånder snarere forbilleder for hvad en god trold skal. En kvindelig trold skal føde trolde ligesom Mor og en mandlig trold skal være stor og stærk ligesom Størst Trold.